UTA a învins FC U Craiova cu 3-1! Oltenii sunt cu un picior în Liga 2
Echipa UTA a câştigat faza play-out a Superligii, după ce a învins FCU Craiova cu 3-1 (2-0), pe teren propriu, în etapa a opta.
FC U Craiova e pe ultimul loc în play-out
Olandezul Kevin Luckassen (6), Rareş Pop (31) şi portughezul Joao Pedro (66) au marcat pentru echipa antrenată de Mircea Rednic, în timp ce golul de onoare al oaspeţilor a fost semnat de nigerianul Jibril Ibrahim (87).
UTA are patru puncte avans faţă de Oţelul Galaţi, înaintea ultimei etape, în care o va înfrunta pe Dinamo în deplasare. UTA are trei victorii consecutive şi a ajuns la cinci succese în play-out.
FCU Craiova a obţinut doar două puncte în ultimele zece deplasări, fiind pe ultimul loc. UTA a câştigat cu 3-2 ambele meciuri directe din sezonul regulat.